CELEX: C2005/132/52
Language: fi
Date: 2005-05-28 00:00:00
Title: Yhteisöjen ensimmäisen oikeusasteen tuomioistuimen määräys, 14 päivänä helmikuuta 2005, asiassa T-81/04, Bouygues SA ja Bouygues Telecom vastaan Euroopan yhteisöjen komissio (Valtiontuki — Matkapuhelimet — Kantelu — Laiminlyöntikanne — Laiminlyönnin korjaavan kannan määrittely — Lausunnon antamisen raukeaminen — Kumoamiskanne — Kirje, jossa pyydetään odottamaan — Tutkimatta jättäminen)

28.5.2005   
            
            
               FI
            
            
               Euroopan unionin virallinen lehti
            
            
               C 132/29
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS,
   14 päivänä helmikuuta 2005,
   asiassa T-81/04, Bouygues SA ja Bouygues Telecom vastaan Euroopan yhteisöjen komissio (1)
   
   (Valtiontuki - Matkapuhelimet - Kantelu - Laiminlyöntikanne - Laiminlyönnin korjaavan kannan määrittely - Lausunnon antamisen raukeaminen - Kumoamiskanne - Kirje, jossa pyydetään odottamaan - Tutkimatta jättäminen)
   (2005/C 132/52)
   Oikeudenkäyntikieli: ranska
   Asiassa T-81/04, Bouygues SA, kotipaikka Pariisi (Ranska), ja Bouygues Telecom, kotipaikka Boulogne-Billancourt (Ranska), edustajinaan asianajajat B. Amory ja A. Verheyden, vastaan Euroopan yhteisöjen komissio (asiamiehinään: J. L. Buendía Sierra, C. Giolito ja M. Niejahr, prosessiosoite Luxemburgissa), jossa ensimmäisen oikeusasteen tuomioistuinta vaaditaan ensisijaisesti EY 232 artiklan nojalla toteamaan, että komissio ei ole ratkaissut kysymystä EY:n perustamissopimuksen rikkomisesta, kun se ei ole määritellyt kantaansa kantajien tekemässä kantelussa esitettyyn väitteeseen tuesta, jonka Ranskan viranomaiset ovat myöntäneet Orange Francelle ja SFR:lle alentamalla taannehtivasti näiden yritysten UMTS (Universal Mobile Telecommunication System)-toimiluvasta perittävää maksua, ja toissijaisesti EY 230 artiklan nojalla kumoamaan komission kantajille 11.12.2003 osoittamaan kirjeeseen sisältyvä päätös, jolla hylättiin tähän kanteluun sisältynyt väite, yhteisöjen ensimmäisen oikeusasteen tuomioistuin (neljäs jaosto), toimien kokoonpanossa: jaoston puheenjohtaja H. Legal sekä tuomarit P. Mengozzi ja I. Wiszniewska-Bialecka, kirjaaja: H. Jung, on 14.2.2005 antanut määräyksen, jonka määräysosa on seuraava:
   
               1)
            
            
               Lausunnon antaminen vaatimuksesta, joka koskee sen toteamista, että komissio ei ole ratkaissut kantajien kanteluun sisältyvää väitettä, joka koskee Ranskan viranomaisten Orangelle ja SFR:lle myöntämää taannehtivaa alennusta UMTS-toimiluvasta perittävästä maksusta, raukeaa.
            
         
               2)
            
            
               Toissijainen vaatimus, joka koskee komission 11.12.2003 päivättyyn kirjeeseen sisältyvän päätöksen kumoamista, jätetään tutkimatta.
            
         
               3)
            
            
               Lausunnon antaminen Société française radiotéléphonen (SSFR) ja Orange France SA:n tekemistä väliintulohakemuksista raukeaa.
            
         
               4)
            
            
               Bouygues SA ja Bouygues Telecom velvoitetaan korvaamaan puolet oikeudenkäyntikuluista.
            
         
               5)
            
            
               Komissio velvoitetaan korvaamaan puolet oikeudenkäyntikuluista.
            
         
      (1)  EUVL C 106, 30.4.2004.